CELEX: 62013FN0005
Language: sk
Date: 2013-01-15 00:00:00
Title: Vec F-5/13: Žaloba podaná 15. januára 2013 — ZZ/Komisia

27.4.2013   
            
            
               SK
            
            
               Úradný vestník Európskej únie
            
            
               C 123/29
            
         Žaloba podaná 15. januára 2013 — ZZ/Komisia
   (Vec F-5/13)
   2013/C 123/51
   Jazyk konania: angličtina
   
      Účastníci konania
   
   
      Žalobca: ZZ (v zastúpení: J. Grayston, G. Pandey. M. Gambardella, advokáti)
   
      Žalovaná: Komisia
   
      Predmet a opis sporu
   
   Zrušenie rozhodnutia o nezaradení žalobcu na rezervný zoznam výberového konania EPSO/AD/205/10
   
      Návrhy žalobcu
   
   
               —
            
            
               zrušiť rozhodnutie výberovej komisie Európskeho úradu pre výber pracovníkov (EPSO) z 9. marca 2012, oznámené na účte EPSO, že meno žalobcu nebude zaradené na rezervný zoznam výberového konania (výberové konanie EPSO/AD/205/10 clá/dane), ktoré bolo odpoveďou na „žiadosť o opätovné preskúmanie testov uvažovania“ podanej žalobcom,
            
         
               —
            
            
               zrušiť rozhodnutie výberovej komisie Európskeho úradu pre výber pracovníkov (EPSO) z 23. decembra 2011, oznámené na účte EPSO, že meno žalobcu sa nezaraďuje na „rezervný zoznam“ (databáza úspešných uchádzačov), pretože nezískal dostatočnú známku v teste verbálneho uvažovania,
            
         
               —
            
            
               zrušiť implicitné rozhodnutie EPSO a výberovej komisie, ktoré nikdy nebolo doručené žalobcovi, že mu nebudú oznámené dokumenty, o ktoré požiadal listom z 31. decembra 2011 (žiadosť o prístup),
            
         
               —
            
            
               zrušiť implicitné rozhodnutie EPSO o zamietnutí sťažnosti podanej žalobcom podľa článku 90 ods. 2 Služobného poriadku úradníkov Európskej únie,
            
         
               —
            
            
               zrušiť oznámenie o výberovom konaní EPSO/AD/205/10 (clá/dane) uverejnené v Ú. v. EÚ C 292 A/1 z 28. októbra 2010,
            
         
               —
            
            
               zrušiť celý „rezervný zoznam výberového konania EPSO/AD/205/10 (clá/dane)“ uverejnený v Ú. v. EÚ C 22 A/1 z 27. januára 2012,
            
         
               —
            
            
               zaviazať Komisiu na náhradu trov konania.